
Parlamentul  României

Camera  Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr. 32/352/2011
	                                             Bucureşti, 22.11.2011
                                  PL x 654/2011


RAPORT 

asupra proiectului de Lege pentru ratificarea Acordului între Guvernul României şi Guvernul Republicii Moldova privind înfiinţarea şi funcţionarea Centrului Comun de Contact Galaţi, semnat la Galaţi la 31 mai 2011
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Guvernul Republicii Moldova privind înfiinţarea şi funcţionarea Centrului Comun de Contact Galaţi, semnat la Galaţi la 31 mai 2011, trimis cu adresa nr. PLx 654 din 22 noiembrie 2011 şi înregistrat cu nr. 32/352 din 23 noiembrie 2011. 
Consiliul Legislativ, cu nr. 1185/9.11.2011, a avizat favorabil acest proiect de lege.


Acordul supus ratificării are ca obiect de reglementare înfiinţarea şi funcţionarea Centrului Comun de contact Galaţi dintre România şi Republica Moldova.  Acordul conţine dispoziţii prin care se reglementează o serie de aspecte referitoare la: autorităţile competente, regulile generale de funcţionare ale CCC Galaţi, atribuţiile coordonatorilor, atribuţiile personalului, misiunile CCC Galaţi, realizarea schimbului de informaţii, baza tehnico-materială şi modul de dotare cu echipamente suplimentare, distribuţia cheltuielilor de exploatare, soluţionarea diferendelor, intrarea în vigoare, denunţarea, modificarea/completarea acordului, posibilitatea aderării ulterioare şi a altor state interesate etc.


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3.  La lucrări a participat în calitate de invitat, din partea Ministerului Administraţiei şi Internelor doamna Irina Alexe - şef Departament Relaţia cu Parlamentul.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

5.  La lucrările Comisiei au fost prezenţi 19 deputaţi din totalul de 22 de membri.


În urma dezbaterilor, în şedinţa din 29 noiembrie 2011, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestui proiect de lege în forma prezentată. 
Preşedinte, 

Costică CANACHEU 
